
Aua.  SAUMAkfiZ  UUBOURDIEU. 


ESPIRATIO  eftfundio  quae  jure  vitalis 
^  habetur  5  quoniam  in  homine  et  animali¬ 
bus,  quae  fimilem  corporis  flru£turam  habent,  ad 
vitam  adeo  neceflaria  eft,  ut  ne  quidem,  per  bre-«» 
viffiinum  temporis  fpatium,  fine  maximo  incom- 

I 

modo,  aut  inflante  periculo,  fufpendi  poflit/’  Haec 

I 

furi£lio  tamen  multis  morbis  obnoxia  efl ;  et  fi 
confideremus  pulmonem  mollem  atqueTenerain 
perpetuo  moveri,  et  tam  magnam  fanguinis  mo- 

A  lem 

lem  tranfinittere;  praeterea,  aeri  particulifque  ibi 

I 

fluitantibus  femper  objici,  et  denique  tam  arele 
cum  caeteris  corporis  fundionibus  adnecli,  non 
mirum  erit  eamfaepe  laborare.  De  omnibus  ve* 
ro  dyfpnoeae  fpeciebus,  in  hac  brevi  difTertatione, 
haud  in  animo  eil  dilTerere ;  fed  afthma  fpafmo- 
dicum  folum  leviter  tradlare,  quod,  five  frequen¬ 
tiam  aut  molefllam  gravem,  fpedtemus,  medico¬ 
rum  attentionem  optimo  jure  meretur,  et  ab 
omnibus  aliis  hujus  vifceris  morbis  facile  dif- 
tinguetur,  a  definitione  quae  a  claro  Culleno 
verbis  fequentibus  nobis  traditur, 

/ 

5'* 

Spirandi  difficultas,  per  intervalla  fubiens,  cum 
angulliae  in  pedore  fenfu,  et  refpiratione  cum 
fibilo  ftrepente ;  tuffis  fub  initio  paroxyfmi  diffi¬ 
cilis,  vel  nulla,  verfus  finem  libera  cum  fputo 

f 

muci  fiiepe  copiofo,  ’  ,  . 

f  . 

HISTORIA. 

in  infulis  hifce  noilrifque  plagis  foiTitan  ma» 
gis  quam  alibi  haec  afFedio  frequens  eil ;  faepe 

haereditaria,  interdum  vero  eos  quorum  parentes 
nunquam  morbi  impetum  paffi  font  aggreditur  ; 
raro  impuberes,  niii  quibus  gravis  eil  congenita 
proclivitas,  adoritur;  utrumque  fexuin,  faepius 
autem  virilem,  omniaque  temperamenta,  fed,  tef- 
tante Hoffman, prae  caeteris,faoguinveum  corripit. 

Nodlu  plerumque,  horam  duodecimam  inter 
et  fecundam  matutinam,  aliquando  vero  interdiu, 
paroxyfmus  ingruit. 

Morbo  ineunte  fubito  corripit,  nullis  quibus 
acceffio  praevideri  poteft  fjgnis  editis,  morbi  ve¬ 
ro  inveterafeentis,  et  impetus  faepius  redinte¬ 
grantis,  recurfum  pronuntiant  moleftiae  circa 
praecordia  fenfus.  inflatio  ventriculi  rucfufque 

crebri, 

crebri,  praefertim  affumptis  frugibus ;  languor  ; 
laffitudo;  capitis  gravitas,  mens  hebetior;  tuf- 
ficula,  vel  ad  hanc  molimina  ;  vox  plus  mirius 
rauca ;  praecordia  quafi  pondere  opprelTa,  cum 
angufliae  in  pedore  fenfu  ;  relpiratio  aliquantu¬ 
lum  impeditur ;  manus,  crura,  ac  pedes  frigefcunt, 
nec  nili  decedente  acceflione  calorem  foiitum  re« 
cuperant. 

Hifce  lignis  progrellis,  morbus  vefperem  ver- 
fus,  vel  fi  fomnus  obreplerit,  pofl  mediam  noc*: 
tem,  omnes  fuas  vires  colligit;  fpirandi  difficultas 
adeo  vehemens  fit,  ut  anhelus  mTi  corpore  erec¬ 
to  fpiriturn  trahere  non  poffit,  et  feneftrae  alli¬ 
dens  auram  frigidam  ore  et  naribus  patulis  cap- 
tare  cogatur;  guttur  fentitur  ardum,  eique  omne 
ligamentum,  utcunque  laxum,  intolerandum  eft; 
thoraci  levillima  veflimenta  oneri  funt,  et  exutis, 
nihil  levaminis  fentitur ;  et  talis  rigiditas  in  pec¬ 
tore  fubit,  ut  coflae  obflinate  quafi  moveri  recu- 
fent.  Illae  quidem,  ut  et  humeri,  gravi  molefta- 

que 

que  nifu  eriguntur;  fed  cavum  thoracis  multo 
minus  quam  ex  fana  refpiratioiie  ampliatur. 
Aer,  ita  hauftus,  per  laryngem  tranliens  fonum 
quendam  bene  notum  edit,  et  invicem  cum  furn- 
ma  difficultate  et  fono  proprio  efflatur,  ita  ut 
aeger  nec  tuffire  nec  flernuere  aut  vix  eloqui 
poteft ;  fi  vero  tuffire  moliatur,  quod  interdum 
valet,  tuffis  (iridula  ac  rauca  auditur,  et  pod 

conatus  triftes  faepius  iteratos  nihil  Iputi  exicTCf 

/ 

atur. 

Jam  fumma  anxietas  angit,  cor  palpitat,  pulfus 
celer,  debilis,  et  inaequalis  evadit;  vel,  ingruente 

fyncope,  omnino  ceflat ;  prominuli  funt  oculi,  et 
iachrymae  infciente  aegro  profundunt.  Facies 
interdum  livida,  fed  faepius  pallida,  et  cum  mor¬ 
bus  eo  proceffierit  ut  acceffus  perquam  vehemens 
fit,  fignis  jam  recenf  tis  magna  accedit  debilitas, 
animi  defedus  fupervenit,  et  aeger  miferandus 
in  ipfo  mortis  articulo  verfari  videtur ;  raro  vero 

mors  accidit;  poft  enim,  quam  morbus  per  paucas 

horas 

horas  perlliterit,  omnia  figna  remittunt,  aeger 
facilius  fpirat  ac  tuflit,  fimulque  mucum  tuffien- 
do  expuit,  quo  uberior  fpifliorque,  eo  citius  cer- 
•  tiufque  remittit  paroxyfmus,  agerque  delalTatus 
in  placido  fomno  quiefcit  quiete  refectus  ;  die 
proximo,  mediocriter  fe  habet ;  fed  raro  fpiran- 
di  difficultate  omnino  caret,  et,  vefpere  redeunte, 
languor,  angufliae  in  pedlore  fenfus  et  flatus, 

,  morbum  reverfurum  pronunciant,  qui  fimilem 
curfum  priori  decurrit. 

I 

Urgente  paroxyfmo,  urina  limpida  et  folito 
uberior  eO: ;  poft  vero  remiffionem  ufitata  quan¬ 
titate  excernitur,  fed  fere  fubrubra  eft,  et  fedi- 
mentum  deponit. 

t  ^ 

Initio,  afthma  raro  impetum  intra  annum  re¬ 
dintegrat ;  fed,  morbo  inveterafcente,  intervallis 
adeo  parvis  interjedtis  regreditur,  ut  ab  eo  an¬ 
helus  vix  unquam  vacuus  efl,  et  excretio  muci 
copiofior  evadit,  et,  morbo  faepius  iterato,  infir¬ 
mabitur. 

mabitur,  er,  vel  debilitate  et  marcore  confedus, 

-  fupremum  diem  claudit ;  vel  aliis,  pro  aegri  ha¬ 
bitu,  morbis,  huic  fupervenientibus,  quales  hy- 
drothorax,  phthifis  pulmonalis,  haemoptyfis,  a- 
nafarca,  afcites,  &c.  e  medio  aufertur. 

Cadaverum  incifiones,  maxima  induflria  fac¬ 
tae,  nihil  nos  de  caufa  aut  natura  morbi  docent; 

I 

forfitan  quia  in  genere  nervofo  lateant ;  quod 
magis  verifimile  videtur,  cum,  teftante  claro 
'Culleno,  cum  affedlionibus  mobilitate  penden¬ 
tibus,  quales  hyfteria,  hypochondriafis,  dyfpep- 
fia,  et  podagra  atonica,  faepe  adneditur. 


DIAGNOSIS. 


Tot  jam  in  hiiloria  prolatis,  quomodo  haec 
affedio,  ab  aliis  non  multum  a  fe  difcrepare  ap¬ 
parentibus,  difcernatur,  proximum  eO:  tradlare. 

Morbi, 


I 

Morbi,  quibus  afthma  confundi  poflit,  funt, 
dyfpnoea,  hydrothorax,  cynanche  trachealis,  et 
angina  pedoris. 

Afthtna,  et  quaedam  dyfpnoeae  fpecies,  prae- 
fertim  dyfpnoea  ficca  et  cattarhalis,  tam  mutuo 
fe  firaulant,  ut  eos  diftinguere  aliquando  diffi¬ 
cillimum  ed  ;  fed,  in  dyfpnoea,  fpirandi  difficul¬ 
tas  eft  magis  perpetua  et  conftans,  cum  imple- 
tionis  et  infardus  in  pedore  fenfus,  et  tuffis,  per 
totum  morbi  decuffum,  frequens  eft  *,  fed  aeger 
afthmaticus,  intervallis  inter  paroxyfinis  pofitis, 
prorfus  ad  folitam  conditionem  rediit,  et  aeque 
ac  antea  valet. 

>• 

Quibus  indiciis  afthma  ab  hydrothorace  dif- 
tinguatur,  haud  difficile  eft  recenfere  :  In  hy- 
drothorace,  refpiratio  fere  femper  laborat;  fpiri- 
tus  non  editur  ftrepens  ;  pallore  leucophlegma- 
tico  vultus  fqualet;  pedes  faepe  intumefcunt; 
urina  femper  parca,  et  aeger  obdormiens  faepe 

fubito 

fubito  anxius  territufqae  expergifcitur,  quae  fig- 
iia  afthmate  abeffe  folent* 

A  cynanche  tracheali  dignofcitur  aithma^  quod 
illa  impuberes  et  infantes  femper  fere  adoritur ; 
laryngem  et  tracheam  praecipue  infeilat,  paucif- 
que  diebus  relinquit  aut  opprimit,  et  acceffiones 
et  remiffiones  funt  minus  notabiles ;  fed  praecipue 
quod  cynanche  trachealis  voce  lingulari  et  tolli 
clangofa  comitatur.  Afthrna  vero,  aut  aetate  pro- 
vediores,  aut  plerumque  adultos,  corripit,  nun¬ 
quam  epidemice  gralTatur  ;  et,  fi  quando  femel 
aggrelTus  Iit,  raro,  fi  unquam,  fit  quin  per  totum 
vitae  faepe  longae  decurfum,  etianifi  intervallis 
dubiis  atque  incertis  revertens,  infellat. 

Quid  de  angina  pedoris,  a  Dodore  Heberden 
et  Fothergill  defcripta,  dicendum  fit,  parum  con- 
llat.  Angina  pedoris  motu  excitatur,  quiete  le¬ 
vatur,  brachium  f  niftrum  acuto  dolore  afficit,  et 
in  repentina  morte  tandem  dermlt  5  eorum  alia 

B  interdum 


10  DE  ASTHMATE  SPASMODICO. 

I 

interdum  abfunt,  alia  ei  cum  afthmate  commu¬ 
nia  inveniuntur,  ita  ut  diagnofis  inter  eos  fit  dif¬ 
ficillima  ;  fed  omnia  hunc  morbum  fpedantia 
obfcura  et  incerta  adhuc  reflant ;  quamobrem 
melius  erat  expeclare,  donec  dies  clarior  dubia 
dilTipabit,  quam  conjeduras  nugatorias  proferre. 
Aflhma  aliquando  fymptomatica  hyfteriae,  ar¬ 
thritidis,  five  alius  morbi,  non  latebit  medicum 
peritum  qui  aegri  habitum  mores  ac  morbos 
attente  examinabit. 

r 

CAUS.^  MORBI 

In  duas  fpecies  dividendae  funt ;  nimirum^, 
quae- homines  proclives  reddunt,  et  quae  in  jam 
proclivibus  morbum  excitant. 

« 

Proclivitas  ad  hunc  morbum  plerumque  a 

/ . 

congenito  quodam  vitio,  vel  labe  haereditaria 
quae  a  parentibus  ad  liberos  defcendit,  originem 

trahit^ 

trahit,  quamvis  hoc  vitium  fenfibus  latet.  In« 
terdum  etiam  a  quibus  viribus  nocivis  corpori 
diu  admotis,  fed  quomodo  congenitum  illud  vi- 

I 

tium  polleat,  et  quomodo  a  parente  ad  prolem 
tranfmittitur,  expedire  minime  aggrediemur  j  fed 
morbum  a  parentibus  derivari,  obfervatlo  et  quo¬ 
tidiana  experientia  faris  fuperque  demonllrant. 

Tedante  HolFinanno,  temperamento  fanguineo 
praediti  faepius  quam  alii  hoc  morbo  tentantur ; 
nimia  etiam  vaforum  plenitudo  videtur  ad  hunc 
morbum  proclivem  facere,  quae^  ob  ardluni  inter 
vafa  fanguinem  vehentia,  et  genus  nervofiini 
nexum,  mobilitas  nimia,  et  proclivitas  ad  ipaf- 
mos  et  alios  ejufdem  generis  morbos  oriuntur. 

Caufae,  quae  in  proclives  hunc  morbum  con¬ 
citant,  funt  piures  et  variae,  quarum  pracvnpuae, 
et  frequentiflimae  breviter  enumerare  conabor. 

Nullae  caufae  faepius  hunc  morbum  conci* 


tant 


r 

tant  quam  ams  viciffitudines  fubitaneae  ac  im- 
provifae.  Paludum  accola  montium  aera  con¬ 
queritur  \  e  contrario,  qui  locis  monlofis  degere 
folitifunt,  aera  paludum  ingrefli  afthmatis  parox- 
yTruo  corripiuntur. 

Sunt  qui  rure>  funt  qui  oppidis,  optime  valent. 
Profeflor  noller,  Do6lor  Gregory,  hominem  nar¬ 
rat  qui  femper  paroxyfmo  corripiebatur,  fi  per 

unam  nodem  folum  in  Londino  degeret.  Aliis 
aehas,  aliis  hyems,  efl;  maxime  molefla ;  fed  hic 
quidem,  ut  femper  alibi,  vis  confuetudinis  pluri¬ 
mum  valet;  fed  aer  humidus  ac  nebulofus,  prae- 
fertim  fi  tempeflas  fit  procellofa,  per  totum  anni 
decurfum  plerifque  aflhmaticis  nocere  folet. 

Vere  et  autumno  ahhma  frequentior  efl,  ob 
fubitas  et  frequentes  aeris  iis  temporibus  muta- 
tiones.  Aflhma,  ut  et  alios  morbos  innumeros, 
lunae  folifque'motibus  obtemperare  placuitMead, 


\ 

/ 


et 

€t  aliis,  qui  mathefeos  peritiffimi,  omnia  ejus  le¬ 
gibus  fu bj icere  conabantur. 

Praeter  aeris  mutationes,  quantum  frigus,  ca-> 
loreui,  humorem,  ec  ficcitatem  attinet,  aliae  plu¬ 
rimae  caufae  extant,  quae  fmgulae  morbum  ci¬ 
ere  valent.  Hujurmodi  fiint  pulveres  variae,  fa¬ 
rnus  undequaque  ortus,'  vapor  mephiticus,  odo¬ 
res,  et  aliae  plurimae.  Vir  a  Culleno  memora¬ 
tur,  cui  exigua  nitri  portio  fcienti,  vel  inicio, 
ore  vel  ano  adminiftrata,  paroxyfmum  incitaret ; 
funt  etiam  quos  exigua  jalappae  quantitas,  vei 
ipecacuanhae  per  auras  diffufa,  eodem  modo  af¬ 
ficiunt.  Omnia  etiam  quae  refpirationeih  impe- ' 
diunt  affhma  nonunquam  cient. 

Nimia  ventriculi  difientio  locum  praecipuum 
hic  hbi  vindicat,  et  magna  ex  parte  paroxyfmum 
praecedit*  Nimium  cibi  potufve,  vel  cibus  codu 
difficilis,  vel  etiam  cibi  juha  quantitate  fumpti, 

concodio  prava  vitio  eft ;  fed  quomodoconque 

fit 

fit  ventriculi  diftentio,  defcenfum  diaphragmatis 
impediendo  refpirationem  turbat,  et  faepe  parox- 
yfmum  infert. 

Exercitatio  violens  fimilem  edit  efFe(S:um;  hinc 
plurimi,  longo  curfu,  magna  lunatione,  vel  diu¬ 
turno  clamatione,  fatigati,  repentino  paroxyfmo 
faepe  corripiuntur. 

Venus  nimia,  ftudium  altum,  nimia  fanguinis 
detradio,  in  iis  quorum  pulmones  facile  irritan¬ 
tur,  corpore  debilitando,  et  viam  pravae  concoc¬ 
tioni  fternendo,  hujufce  morbi  faepe  caufae  funt, 

Pathemata  varia  excitantia,  pariter  atque  fo¬ 
dantia,  ob  eximium  confenfum  inter  corpus 
mentemque,  afthma  interdum  excitant.  *  Mens 
enim  faepe  caufa  et  origo  multorum  malorum. 
Ira,  pathematum  excitantium  princeps,  parox- 
yfmuin  multoties  intulit,  dum  moeror  ac  moe- 
llitia  eofdem  effedus  aliquando  praedant,  qui 

hypochondriafi 

hypochondriafi  ac  melancholia  funt  afFedi,  iidem 
afthmate  faepe  laborant. 

Denique,  exanthemata  fupprefla,  ulcera  vetuf- 
ta  citius  fanata,  et  quaecunque  pedus  compri¬ 
munt,  veluti  foeminarum  veftae  ardius  nexae, 
aliquando  etiam  veficatoria  (lerno  applicata,  po- 
ftremo  morbi  antecedentes,  quales  hyfteria  et 
podagra  atonica,  omnia  hunc  morbum  excitant» 


CAUSA  PROXIMA. 

De  hujus  morbi  caufa  proxima  variae  prola¬ 
tae  funt  opiniones ;  fed  hujus  rei  nodus  non 
adhuc  omnino  folvi  videtur ;  ne  tamen  filentia 
hanc  rem  praetereamus,  operae  pretium  erit^ 
quafdam  clariflimorum  medicorum  fententias  ci¬ 
tare. 

\ 

>  «Nonnulli  a  nimia  fputi  copia,  bronchias  in* 

farciente, 

farciente,  aflhma  deduxerunt :  fed  haec  opinio^ 
obfervationi  contraria,  nullis  experimentis  niti¬ 
tur;  nam  pituita,  fub  finem  paroxyfmi  foluni 
rejedla,  eifedlus  non  caufa  paroxyfmi  habenda 
eft ;  incipiente  paroxyfmo,  eam  adefle  nullum 
fignum  indicat,  et  talis  caufa  dyfpnoeam  potius 
quam  afthma  excitare  apta  videtur. 


Alii,  ab  nimia  fanguinis  copia  in  pulmone 
accumulata,  ob  hujus  debilitatem,  morbum  de¬ 
ducunt  ;  et  hac  debilitate  tanquam  caufa  proxi¬ 
ma  pofita,  plura  morbi  figna,  qualis  fuffocatio- 
nis  fenfus,  aeris  ingrelTus  difficilis,  fanguinis 
curfus  quafi  impeditus,  &c.  exponere  conantur ; 
fed,  in  multis  exemplis,  ubi  fumma  debilitas 
occurrit,  ut  in  typho  diuturno,  et  haemoptyfi, 
qua  vires  pulmonum  maxime  franguntur,  afth¬ 
ma  non  fupervenit. 

Quibufdanij  ut  celeberrimo  Culleno,  fpafmum 
bronchiorum  afthmatis  caufam  proximam  effe 

placuit ; 


DE  ASTHMATE  SPASMODICO.  17 

placuit ;  fed  bronchiorum  fpafmus  ad  ‘omnia 
morbi  figna  explicandum  minime  valere  vide¬ 
tur*  Ab  experimentis  fadis,  dubitandum  e(t^ 
fibras  bronchiorum  vim  poffidere  quantum  fuf» 
ficiat  ut  omnia  figna  producent ;  glottis  enim 
conftringi  videtur,  et,  morbo  inveterafcente, 
faepe  etiam  mufculi  refpirationis  m- jores  volun* 
tatis  imperio  obedire  recufant,  et,  fimul  cum 
diaphragmate,  adione  fpafmodica  affici  viden¬ 
tur.  Cum  haec  ita  fe  habeant,  caufam  proxi¬ 
mam  in  medio  relinquere,  aliifque  felicioribus 
altius  perfcrutandum,  fatius  effe  duximus* 

PROGNOSIS* 

CMamvis,  a  fignorum  gravitate  durante,  pa- 

*■ 

roxyfmo  aeger  in  ipfo  mortis  articulo  faepe  ver- 
fari  videtur ;  tamen  prognofis,  quantum  quem¬ 
libet  paroxyrmum  fpedat,  plerumque  faufta  efl, 

mors  enim  raro  accidit,  et  paroxyfmi  faepe  pet; 

C  longam 

I 

longam  annorum  feriem  intervallis  revertunt, 
donec  aeger,  jam  fenedute  confeQus,  acceffio- 
num  vi,  aut  aliis  morbis  fupervenieiitibus,  illis 
fuccumbit. 

Quamvis  de  eventu  cujiifllbet  paroxyfmi  fere 
‘femper  bonum  praefagiendum  fit  ;  de  morbi  ta» 
men  progredientis  felici  exitu  minime  fperan- 
dum  ;  licet  enim  juvenem  labe  haereditaria,  aut 
congenita,  vacuum  adoriatur,  nova  accefiio  ed: 
timenda  ;  et,  cum  in  proclives  femel  impetum 
fecerit,  citius  aut  ferius  malum  rediturum  ex¬ 
perientia  docet ;  et,  fi  medicina  morbum  levare 

pofiit,  tamen  funditus  tollere,  bene  notum  eft 

*  ' 

adhuc  parum  valere. 

4  • 

^  « 

RATIO  SYMPTOMATUM. 

.  Cum  haec  a  caufa  proxima,  quam  adhuc  fa¬ 
temur  caligine  immerfa  pendeat,  folum  in  ani^ 

mo 

mh  eft  leviter  perftringere  quaedam  figna,  quae 
'maximi  videntur  momenti,  quamvis  erudito  lec¬ 
tori  lubens  relinquerem,  nifi  mos,  cui  femper  pa¬ 
rendum  eft,  vetaret. 

I 

Ventriculi  inflatio,— videtur  effectus  cau- 
fae  proximae,  quae  adhuc  nobis  latet,  potius 
quam  caufam  orbi ;  fere  femper  paroxyfmurn 
antecedit,  et,  licet  caufa  an  effedtus  morbi  fit, 
refpiratio  difficilis  cito  profequitur,  et  ventriculi 
affedio  ad  paroxyfmurn  excitandum,  et  pejus 
faciendum,  multum  valere  videtur.  Hoc  non¬ 
nulli  magno  confenfu  ventriculum  inter  et  re¬ 
liquum  corpus  tribuunt  j  fed  plurimum  ftoma- 
chi  diftentioni,  mechanice  defcenfum  diaphrag¬ 
matis  impedientis,  afcribendum,  cum  nihil  aliud 
* 

fere  magis  liberam  ejus  adionem  impedit,  cum 
etiam  optima  valetudine  fruentes ;  ventriculo 
pleno  minus  libere  fpirant ;  hinc  inflatio  et  di- 
ftentio  ventriculi  quae  faepe  in  proclivibus  ac- 
ceflloni  afthmaticae  excitandae  par  effe  videtur. 

Conjtrldlo 

Confiridio  pedoris, — -Si  conceffum  fit  non  fo- 
Ium  diaphragma,  fed  aliquando  etiam  mufculos 

I  , 

majores  refpirationis  alios,  adlione  fparmodica 
affici,  haud  difficile  erit  concipere  fenfum  con- 
flridionia  produceri  a  libera  dilatatione  thora¬ 
cis  impedita  ;  fed,  quomodocunque  explicandum 
fit,  fignum  tam  conflans  morbi  efl,  ut  faepe  piu- 
limum  conducit  ut  ab  aliis  dyfpnoeae  fpeciebus 
afthma  dignofcatur. 

Anxietas^  palpiiaiio^  et  Uvor  faciei^  a  fere  om¬ 
nibus  fcriptoribus  difficili  fanguinis  tranfitui  per 
pulmones  tribuitur,  quod  impediendo  liberam 
dextri  cordis  ventriculi  evacuationem  regurgi¬ 
tationem  in  cavis  efficit ;  hinc  anxietas  et  faciei 
fuffuho.  Sed  ab  experimentis  a  Doclore  Good- 
win  faclis,  fi  nobis  fas  fit  ab  analogia  caeteroruni 

f 

animalium  judicare,  fanguis  aeque  valet  per  pul¬ 
mones  didentos  aut  collapfos  tranfire  ;  cum  ita 
res  fefe  habet,  pendere  magis  verifimile  mihi 
videtur  ab  aere,  qui  tam  necelTaria  videtur  ad 

mutandum 

inutandum  nigrum  fanguinis  colorem  pro  flori¬ 
do,  et  ad  impertiendum  vires  ilimulatrices  fan- 
guini,  nimia  parca  quantitate  in  pulmones  infpi- 
rata  ;  hinc  anxietas  et  palpitatio ;  hinc  cor  mi- 
fere  languet,  et  fanguis  nigrefcens  colorem  luri¬ 
dum  faciei  impertit. 

Refpiratlo  lenia  et  guttur  arBim  conftric-» 
tioni  laryngis  imputanda  funt ;  eandam  caufam 
fibilem  ftrepentem  agnofci.  cuilibet,  qui  feno¬ 
rum  theoriam  intelligit,  affatim  conflat, 

Suffis  fub  initio  paroxyfmi  difficilis  vel  nulla ^ 
ver  jus  finem  libera^  cum  /puto  muci  fiaepe  copio» 
fio.  Initio  paroxyfmi  parum  muci  forfan  adefl, 
ideoque  nii  tunc  expe£landum  ;  et,  poflea  cum 
aliquod  muci  ia  bronchiis  adeil,  homo  tufiire 
nequit  fi  quando  tiiflit,  fufpicari  licet  mu¬ 
cum  tunc  iii  profundis  partibus  latere,  ficque 
vim  tufiiendi  eludere ;  at,  finem  verfus  parox¬ 
yfmi,  larynx  antea  contrafta  et  ficca  humefeit. 


et 

et  humorem  libere  profundit,  quo  irritata,  tuf- 
fim  frequentem  validam,  bronchiis  evacuandis 
aptam,  excitat.  Ita  demum  id  fputi,  quod  pro 
eife^tu  non  caufa  paroxyfmi  jure  habendum  eft, 
rejicitur. 

Quantum  ad  intervalla  revertens  fpedandum 
fit,  mihi  videtur  multum  pendere  a  caufis  ex¬ 
citantibus  magis  minufve  frequenter  adhibitis ; 
quamvis  hic  etiam,  ut  femper  alibi,  vim  confue- 
tudinis  haud  parum  valere  nemo  negabit. 

RATIO  M  E  D  E  N  D  i. 


Cum  hunc  morbum  opprobrium  medicinae 
adhuc  reflare  fatendum  efl,  et  penitus  tollere, 
experientia  fatis  fuperque  demonftravit,  medi» 
cinam  adhuc  parum  valere  ;  oportet  itaque 
medicum  ad  morbum  levandum  folummodo  fe 

accingat^ 

accingat,  quod  his  duobus  fequentibus  confillis 
pkrumque  fieri  poted  : 

I.  Paroxyfmum  quamprimum  folvere, 

II.  Recurfui,  quantum  fieri  poted,  occurrere. 
Priori  confilio  medicamenta  varia  in  ufu  funt } 
inter  primis, 

Evactianfia.— Quorum,  praecipuum  efl  venae- 
f€<Slio,  quae,  quamvis  ad  levandos  alios  hujus 
vifeeris  morbos  tam  faepe  prodeOr,  tamen  ad 
paroxyfmum  affhmaticum  levandum  raro  valet ; 
et,  cuni  corpore  debilitando  plethoram  irritabi- 
litatem,  et  etiam  hydropem,  producere  faepe 
conducit,  raro  ad  hunc  remedium  confugien¬ 
dum  eft,  nifi  aegrotus  fit  juvenis,  plenus,  atque 
robuilus,  et  faciei  fuffufio  apoplexiam  minatur, 
curri  vena  jugulari  fe£la  figna  promptiffime  le- 
vantur ;  fed  hoc,  quo  faepius  adhibeatur,  eo 
xninus  votis  noftris  refpondebit,  et  fpes  noftras 
demum  fallet, 

1.;  . 


JEmetica^ 

Emetica,  ventriculo  impuro  indicante,  accef-^ 
fioni  aliquando  occurrebunt,  vomitio  itaque  ci« 
enda  eft  5  ftd  in  his  pariter  modus  obfervandus 
eft ;  nam  vomitio  frequens  ventriculum  infir- 
niat,  et  hoc  modo  morbi  recurfui  favebit.  Ad 
hunc  finem,  medicamenta  varia  in  ufu  funt  ; 
fed,  cum  ad  exonerandum  ventriculum  folum 
fpedlemus,  ipecachuana,  nifi  idiofyncrafis  vetat, 
aut  infufio  chamomeli,  ut  tutiflima  et  mitifiima 
plerumque  anteponenda  funt. 

Expedorantia  varia,  uti  fcilla,  folutio  gummi 
ammomaci,  &c.  ad  fputum  promovendum,  a 
multis  medicis  in  ufu  funt  ;  fed  raro  levant,  et 
minime  poteftatem  fpecificam  in  expedoratione 
cienda  habere  videntur  ;  fed  praecipue  valere 

t 

videntur  quando  naufeam  excitant, 

Caihariica^  utpote  vires  exhauriunt,  fere  fem- 
per  nocent.  Clarus  Hoffman,  de  hac  re  diffe¬ 
rens,  ait  (purgantia  acriora,  necnon  emetica 

draflica, 

/ 

draftica,  cane  pejas  et  angue,  in  hoc  afFeclu, 
fugienda  funt ;  quippe  quae  genus  nervofuin 
magis  ad  fpafinos  difponunt);  fed,  cum  alvus 
addridla,  femper  nocet,  et  morbum  adauget; 
*rheum,  aloes,  enemata  emollientia,  et  omnia 
quae  leniter  alvi  folutionem  promovent,  pro  re 
nata  repetita,  faepe  multum  profunt,  et  ad  ven¬ 
triculum  fanum  praedandum  multum  condu¬ 
cunt. 


VeJtcatGrIa,  corpus  ilimulando,  magis  quam 
plenitudinem  minuendo,  cum  paroxyfmi  funt 
praeter  foliium  contumaces,  non  fine  quodam, 
levamine  applicari  poiTunt ;  fed  iis  non  femper 
fidendum  eft ;  et,  cum  tardius  operentur,  faepe 
priufquam  agere  incipiunt  paroxyfmiis  folvitur, 

cum  fine  beneficio  dolorem  et  molediam  aegro 
faceffant. 

Antifpafmodica  faepe  plurimum,  in  hoc  morbo, 
auxilii  ferunt;  fed,  cum  potenter  dimulant  in 

'  D  junioribus. 

junioribus,  fi  nimia  plenitudo  adfit,  caute  adhi¬ 
benda  funt.  Hujufmodi  praecipua  funt  opium, 
camphor,  mofchus,  affafoetida,  cafloreum,  ae- 
'  ther,  &c.  quorum  omnia  faepe  aliquantum  va¬ 
lent  :  medici  autem  opio'  et  aetheri  vitriolico 

I 

maximam  fiduciam  habent,  -^ther,  ob  celeri¬ 
tatem  qua  fpafmos  folvit,  flatumque  difpergit, 
plerifque  aflhmaticis  maxime  gratus  efl;  drach¬ 
ma  una  vel  altera,  aqua  diluta,  pro  dofe  profer¬ 
ri  debet,  et  pro  re  nata  repetenda  eft. 

Opii  vires  omnibus  bene  notae  funt ;  et,  cum 
effeclus  non  adeo  funt  fugaces,  aetheri  forfltan 
antecellit,  fl  forma  tindurae  thebaicae,  vel  tinc¬ 
turae  opii  ammoniatae,  paucas  horas  ante  accef- 
fionem  ingeflum  fit,  faepe  ejus  recurfui  obvenire 
videtur,  vel  flgna  plurimum  levat ;  fed  opium 

t 

aethere  vitriolico  conjimdum  dicitur  plurimum 

auxilii  ferre,  cum  fingulae  parum  aut  nihil  va- 
luere. 


C  O  N. 

CONSILIUM  SECUNDUM. 

I 

Quoniam  hic  morbus  ex  congenita  quadam 
proclivitate  plerumque  pendet,  ad  quam  tolien* 
dam  medicina  parum  valet,  anhelus  quam  fe- 
dule  caufas  excitantes  evitare  debet.  Si  nulla 
diathefis  phlogiftica  adfit,  et  aeger  fit  debilis, 
roborantibus  uti  debet,  quorum  praecipuus  ed 
cortex  Peruviarms,  quae  diu  et  magna  quanti¬ 
tate  ingerendus  efl; ;  fed  in  hoc  morbo  minime 
mirandum  eft,  fi  votis  non  femper  refpondeat. 

Balneum  frigidum  etiam,  cum  laxitatem,  de- 
bilitatem,  et  mobilitatem  corrigit,  bonum  reme¬ 
dium  videtur  j  fed,  cum  omnibus  non  coiiveniaL, 
prudentia  opus  e(l  ut  rede  praefcribatur.  Sed  ^ 
prae  omnibus  eminet,  et  femper  cum  caeteris 
iiecelTaria  eft,  exercitatio  fub  dio.  ImU  praedan¬ 
dus  eft  equitatione,  quae  nonnullis  tam  multum 

profuit,  ut  mifer,  qui  initio  vix  fellae  haerere 
potuit,  cito  fanus,  vegetus,  et  hilaris,  faepe  eva¬ 
dit,  fi  equitatio  non  conveniat,  curriculo  aut 
navi  devehi  potefl ;  nam,  exercitatio  ftridle  ob- 
fervata,  multum  praeflat  medicamentis,  corpus 
roborat,  ventriculum  fanum  praeflat,  et  nimiam 
mobilitatem  corrigit. 

Exercitatio  mentis  aeque  ac  corporis  obfer- 
vanda  eil  ;  hinc  peregrinationis  commodum ; 
nam,  dum  corpus  ienilTime  agitatur,  mens  no- 

f 

vitate  rerum,  quae  undique  oculis  occurrunt, 
gratiiTime  deledlatur.  Sed  ira,  moeror,  moefli- 
tia,  et  omnia  quae  animum  turbant,  caute  evi- 
tanda  funt. 

Diaeta  idonea  praeterea  obfervanda  efl  j  fi 

« 

morbus  recens  fit,  ac  aeger  juvenis  atque  ro- 
bufius,  diaeta  parca  uti  debet ;  fed,  morbo  in- 
veterafcente,  fi  debilis  evadit,  diaeta  lautior  ma¬ 
gis  idonea  videtur.  Debet  ex  carnibus  maxi¬ 
ma 

«  t ' 

ma  ex  parte  conftare ;  nam.  concoftu  faciliores 
funt,  minufque  ventriculum  inflant,  quam  cibus 
ex  frugibus ;  fed  femper  meminiflfe  debet,  diae* 
tam  lautam  atque  opiparam  omnibus  afthmati* 
cis  nocere. 

/ 

Ebrietas  femper  nocet ;  cyathos  autem  modi^ 
cos  vini  generofi  hauriri  licet  atque  decet. 

Cerevifia  omnigena  et  liquores  fpirituofi  vi* 
tanda  funt  \  liquores  etiam  tepidi,  velut  thea  et 
coffea,  quae  foiida  laxant,  et  praecipue  ventri* 
culum  infirmant,  raro  permittenda  funt. 

^Denique,  aeger  vefllmentis  calidis  uti  debet^'" 

et  totum  corpus,  et  praefertim  pedes,  ab  hu* 

more  fervare  oportet,  ut  cutis  halitus  conftan* 

ter  et  aequaliter  eliciatur  \  quae  omnia  obfervai 

\ 

ta  plurimum  efficient  ad  morbum  praecaveri^ 
4um,  et  ad  aegrum  incolumem  fervandum. 

\ 

FINIS, 


